gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4265, del 06-06-2002 (2002/5717)

Informació pública del projecte de reparcel·lació de la unitat d'execució del sector C Blue Lagoon, de l'Ajuntament de San Miguel de Salinas.
---------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5717


Organisme emissor
:   Ajuntament de San Miguel de Salinas

Tipus de document
:   Anunci

Informació pública del projecte de reparcel·lació de la unitat d'execució del sector C Blue Lagoon, de l'Ajuntament de San Miguel de Salinas. [2002/S5717]
  
Com que s'ha modificat l'ordenació inicial que va servir de base per a l'ordenació de projecte de reparcel·lació, se sotmet a informació pública en el Diari Oficial de la Generalitat Valenciana; i en un diari d'àmplia difusió a la localitat per termini de 20 dies hàbils comptadors a partir del sendemà de la publicació de l'edicte, el projecte de reparcel·lació de la unitat d'execució C, del sector Blue Lagoon, promogut per Urbanizadora Villas del Sureste, SL.
  
L'expedient podrà ser consultat en el Departament d'Urbanisme durant el termini esmentat, als efectes de formular al·legacions i suggeriments.
  
Cosa que es publica en compliment del que establix l'article 69, de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4268, del 11-06-2002 (2002/5763)

RESOLUCIÓ de 14 de març de 2002, de la Universitat Politècnica de València, per la qual nomena el senyor Enric Palau Martín-Portugues catedràtic d'universitat de l'àrea de coneixement Enginyeria Agroforestal, adscrita al Departament d'Ecosistemes Agroforestales.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5763


Organisme emissor
:   Universitat Politècnica de València

Tipus de document
:   Resolució

RESOLUCIÓ de 14 de març de 2002, de la Universitat Politècnica de València, per la qual nomena el senyor Enric Palau Martín-Portugues catedràtic d'universitat de l'àrea de coneixement Enginyeria Agroforestal, adscrita al Departament d'Ecosistemes Agroforestales. [2002/A5763]
  
De conformitat amb la proposta elevada per la comissió nomenada per a jutjar el concurs convocat per Resolució d'11 de juny de 2001, d'esta Universitat, plaça número 125/2001, codi 2.782 (BOE de 6 de juliol de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, resol:
  
Nomenar el senyor Enric Palau Martín-Portugues, amb número de document nacional d'identitat 99662975, catedràtic d'universitat de la Universitat Politècnica de València, de l'àrea de coneixement Enginyeria Agroforestal, adscrita al Departament d'Ecosistemes Agroforestales.
  
València, 14 de març de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4365, del 25-10-2002 (2002/11267)

Informació pública de la correcció d'errades de la informació pública del programa d'actuació integrada, projecte d'urbanització i projecte de reparcel·lació de la UE núm. 2.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11126


Organisme emissor
:   Ajuntament de Castellonet de la Conquesta

Tipus de document
:   Anunci

Informació pública de la correcció d'errades de la informació pública del programa d'actuació integrada, projecte d'urbanització i projecte de reparcel·lació de la UE núm. 2. [2002/A11577]
  
S'ha detectat una errada en el primer paràgraf de l'anunci publicat per l'Ajuntament en el Diari Oficial de la Generalitat Valenciana número 4.324, de 29 d'agost de 2002, relatiu a la informació pública del programa d'actuació integrada, projecte d'urbanització i projecte de reparcel·lació de la unitat d'execució número 2 de Castellonet de la Conquesta, quant als límits i superfície a la qual afecta la dita unitat d'execució. S'esmena l'esmentada errada mitjançant el present edicte, que queda com es diu tot seguit:
  
On diu:
  
«... que limita pel nord amb cases del poble en sòl urbà i delimitació sòl urbanitzable residencial d'eixample; sud, amb sòl no urbanitzable comú de Castellonet de la Conquesta; est, amb sòl no urbanitzable comú de Castelllonet de la Conquesta; i oest, amb el carrer de la Riba, en sòl urbà residencial que afecta una superfície de 5.939 metres quadrats, dels quals 2.671 metres quadrats es destinen a vials i els altres 3.268 metres quadrats a illes edificables d'acord amb les ordenances zonals establides en les normes urbanístiques de Castellonet de la Conquesta».
  
Ha de dir:
  
«... que limita al nord amb casa del nucli urbà consolidat i parc públic en sòl urbà; sud, amb sòl no urbanitzable comú de Castellonet; est, carrer de la Riba i delimitació unitat d'execució número 1; i oest, amb parc públic del sòl urbà de Castellonet, que afecta una superfície de 2.124 m², dels quals 343 m² es destinen a vials, 668 metres quadrats a espais lliures (parc públic) i els restants 1.113 metres quadrats a una illa de cases edificable d'acord amb les ordenances zonals establides en les normes urbanístiques de Castellonet de la Conquesta.»
  
Cosa que es fa públic als efectes que corresponguen i perquè se'n prenga coneixement.
Diari Oficial de la Generalitat Valenciana


Sumari del DOGV 4406, del 26-12-2002 (2002/14778)

Expedient número 561/2002. Adjudicació del servici de manteniment integral dels equips d'electromedicina.
---------------------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/14931


Data del document
:   16-12-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * establiment hospitalari
    * material mèdic-quirúrgic
    * contracte de serveis
    * adjudicació de contracte administratiu
    * manteniment

Expedient número 561/2002. Adjudicació del servici de manteniment integral dels equips d'electromedicina. [2002/X14339]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Francesc de Borja. passeig de les Germanies, 71, 46563 Gandia (València). Telèfon 15 651 46 92, fax 96 287 59 36.
  
c) Número d'expedient: 561/2002.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: servici de manteniment integral dels equips d'electromedicina.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.335 de 13 de setembre de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quatre-cents cinquanta mil set-cents cinquanta-nou euros i vuit cèntims (450.759,08 euros).
  
5. Adjudicació
  
a) Data: 9 de desembre de 2002.
  
b) Contractista: Ibérica de Mantenimiento, SA.
  
c) Nacionalitat: espanyola.
  
d) Import d'adjudicació: quatre-cents catorze mil dos-cents quaranta-set euros i cinquanta-nou cèntims (414.247,59 euros).
Diari Oficial de la Generalitat Valenciana


Sumari del DOGV 4371, del 05-11-2002 (2002/11593)

RESOLUCIÓ de 22 d'octubre de 2002, de la Universitat d'Alacant, per la qual es nomena catedràtic d'universitat DF02272, en l'àrea de coneixement d'Organització d'Empreses, Juan Llopis Taverner.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/11951


Organisme emissor
:   Universitat d'Alacant

Tipus de document
:   Resolució

RESOLUCIÓ de 22 d'octubre de 2002, de la Universitat d'Alacant, per la qual es nomena catedràtic d'universitat DF02272, en l'àrea de coneixement d'Organització d'Empreses, Juan Llopis Taverner. [2002/X11525]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'esta Universitat d'Alacant de 30 d'octubre de 2001 (BOE de 10 de novembre de 2001), es nomena catedràtic d'universitat DF02272, en l'àrea de coneixement d'Organització d'Empreses, Departament d'Organització d'Empreses, Juan Llopis Taverner.
  
Alacant, 22 d'octubre de 2002.- El rector, p.d. (Resol. Rectoral de 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4356, del 14-10-2002 (2002/10993)

Informació pública del programa d'actuació integrada per al desenvolupament urbanístic dels terrenys inclosos en la unitat d'execució d'obertura del tram pendent del carrer Derroc, del sòl urbà de les normes subsidiàries del municipi d'Almenara.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10373


Organisme emissor
:   Ajuntament d'Almenara

Tipus de document
:   Anunci

Informació pública del programa d'actuació integrada per al desenvolupament urbanístic dels terrenys inclosos en la unitat d'execució d'obertura del tram pendent del carrer Derroc, del sòl urbà de les normes subsidiàries del municipi d'Almenara. [2002/A10626]
  
L'Ajuntament d'Almenara ha redactat d'ofici, per a la seua tramitació en l'Ajuntament, el programa d'actuació integrada per al desenvolupament urbanístic dels terrenys inclosos en la unitat d'execució d'obertura del tram pendent del carrer Derroc, del sòl urbà de les normes subsidiàries de planejament del municipi d'Almenara, integrat pel document programa, projecte d'urbanització, projecte de reparcel·lació i la memòria annexa per a la determinació i imposició de quotes d'urbanització, i que afecta un propietari únic, el qual obtindrà dues parcel·les netes de solar després de l'execució del dit programa, sent el programa de gestió proposat el de gestió directa.
  
L'Alcaldia, de conformitat amb el que disposa l'article 46.4 de la Llei 6/1994, de 15 de novembre, Reguladora de l'Activitat Urbanística, ha resolt sotmetre a informació pública l'esmentat programa durant el termini de 20 dies hàbils, des de la publicació del present edicte, en una publicació d'un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, podent-se formular durant l'esmentat termini al·legacions i alternatives tècniques en competència amb la presentada. Durant els cinc dies hàbils següents al venciment del termini anterior es podran presentar proposicions juridicoeconòmiques, per si interessara a l'Ajuntament modificar el sistema de gestió proposat.
  
L'acte d'obertura de pliques s'efectuarà a la casa consistorial en la data següent hàbil a la conclusió del termini per a presentar-les.
  
Tercer. Comunicar als regidors de l'Ajuntament la redacció d'oficis i la incoació de l'expedient de tramitació de l'esmentat programa.
Diari Oficial de la Generalitat Valenciana


Sumari del DOGV 4302, del 29-07-2002 (2002/8190)

Expedient número 1/2002. Adjudicació del servici de neteja de diversos centres docents.
---------------------------------------------------------------------------------------

### Dades del document

Número de DOGV
:   4302

Data del DOGV
:   29-07-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/8190


Data del document
:   15-07-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient número 1/2002. Adjudicació del servici de neteja de diversos centres docents. [2002/M8190]
  
1. Entitat adjudicadora
  
a) Organisme: Generalitat Valenciana, Conselleria de Cultura i Educació.
  
b) Dependència que tramita l'expedient: Direcció General de Centres Docents.
  
c) Número d'expedient: 1/2002.
  
2. Objecte del contracte
  
a) Tipus de contracte: servicis.
  
b) Objecte: neteja de diversos centres docents, des de l'1 de setembre de 2002 fins al 31 d'agost de 2003.
  
c) Dos lots.
  
d) Anunci de licitació publicat al Diari Oficial de la Generalitat Valenciana en data 23.05.2002.
  
3. Tramitació: ordinària. Procediment: obert. Forma: concurs.
  
4. Pressupost base de licitació: 175.478,60 euros.
  
5. Adjudicació:
  
a) Data: 15 de juliol de 2002.
  
Contractistes:
  
- Lot 1: Servicios de Limpieza y Mantenimiento Raspeig, SL.
  
Nacionalitat: espanyola.
  
Import d'adjudicació: 79.550,00 euros.
  
- Lot 2: Limpiezas La Fe, SA.
  
Nacionalitat: espanyola.
  
Import d'adjudicació: 77.831,95 euros.
Diari Oficial de la Generalitat Valenciana


Sumari del DOGV 4162, del 07-01-2002 (2002/11)

Informació pública de la suspensió cautelar de l'atorgament de llicències en els blocs 2 i 6.
---------------------------------------------------------------------------------------------

### Dades del document

Número de DOGV
:   4162

Data del DOGV
:   07-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11


Organisme emissor
:   Ajuntament d'Almoines

Tipus de document
:   Anunci

Informació pública de la suspensió cautelar de l'atorgament de llicències en els blocs 2 i 6. [2002/11]
  
Informació pública de la suspensió cautelar de l'atorgament de llicències de parcel·lació de terrenys i edificació en el bloc de cases 2 del sòl urbà de magatzem i bloc de cases 6 del sòl urbà de magatzem.
  
El ple de l'ajuntament, en la sessió del dia 29 de novembre del 2001, va acordar suspendre cautelarment l'atorgament de llicències de parcel·lació de terrenys i edificació en el bloc de cases 6 del sòl urbà de magatzem durant el termini d'un any comptador des de l'adopció de l'acord de suspensió.
Diari Oficial de la Generalitat Valenciana


Sumari del DOGV 4220, del 03-04-2002 (2002/2964)

RESOLUCIÓ d'1 de març de 2002, de la Conselleria de Cultura y Educació, per la qual s'adjudiquen les ajudes a les associacions d'arxivers i bibliotecaris de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2964


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ d'1 de març de 2002, de la Conselleria de Cultura y Educació, per la qual s'adjudiquen les ajudes a les associacions d'arxivers i bibliotecaris de la Comunitat Valenciana. [2002/2964]
  
Per Ordre de 30 de novembre de 2001 de la Conselleria de Cultura i Educació (DOGV núm. 4.154, de 24 de desembre) es convocà concurs públic per a la concessió d'ajudes a les associacions d'arxivers i bibliotecaris de la Comunitat Valenciana.
  
Acabat el termini de presentació de sol·licituds, acompanyades de la corresponent documentació, es reuní la Comissió de Valoració de les sol·licituds prevista a la base quarta de l'esmentada convocatòria, la qual ha elevat la proposta corresponent.
  
En virtut de les competències transferides a la Generalitat Valenciana en matèria de cultura pel Reial Decret 3066/83, de 13 d'octubre; d'acord amb l'article 2 del Decret 16/95, d'11 de juliol, de la Presidència de la Generalitat Valenciana; i en virtut de les facultats delegades per Ordre del conseller de Cultura y Educació de 30 de novembre de 2001 (DOGV núm. 4.154, de 24 de desembre), he resolt:
  
Primer
  
Concedir a les associacions que es citen a continuació les ajudes econòmiques següents, en concepte de transferències corrents, que solament podran finançar les activitats que es detallen a continuació, i que constitueixen l'aportació de la Conselleria per a les esmentades activitats.
  
Segon
  
De conformitat amb allò establert en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa-Administrativa, el present acte, que posa fi a la via administrativa, podrà ésser recorregut potestativament en reposició o bé es podrà plantejar directament recurs contenciós-administratiu, en els terminis i davant els organs que s'indiquen tot seguit: a) el recurs de reposició deurà d'interposar-se davant del conseller de Cultura, Educació i Ciència en el termini d'un mes a comptar des del dia següent al de la seua publicació; b) el recurs contenciós-administratiu deurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des del dia següent al de la seua publicació.
Diari Oficial de la Generalitat Valenciana


Sumari del DOGV 4341, del 23-09-2002 (2002/9731)

Informació pública del projecte de reparcel·lació modificat presentat per Construcciones Monreal Mena, SL, per al desenvolupament del programa d'actuació integrada de la unitat d'execució UR-10 del Pla General d'Ibi.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4341

Data del DOGV
:   23-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9731


Organisme emissor
:   Ajuntament d'Ibi

Tipus de document
:   Anunci

Informació pública del projecte de reparcel·lació modificat presentat per Construcciones Monreal Mena, SL, per al desenvolupament del programa d'actuació integrada de la unitat d'execució UR-10 del Pla General d'Ibi. [2002/A9731]
  
Per tal de complir la resolució del tinent d'alcalde delegat de l'Àrea d'Urbanisme i Obres de data 15 de juliol de 2002, se sotmet a informació pública el projecte de reparcel·lació modificat per al desenvolupament del programa d'actuació integrada de la unitat d'execució R-10, el text íntegre del qual és com es diu tot seguit:
  
«El 10 de juliol de 2002 va tindre entrada a l'Ajuntament el projecte de reparcel·lació modificat, per al desenvolupament del programa d'actuació integrada de la unitat d'execució R-10 del Pla General d'Ibi, presentat per l'urbanitzador Construcciones Monreal Mena, SL.
  
Vist l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i fent ús de les atribucions delegades pel Decret de l'Alcaldia de data 13 de juliol de 1999, resolc:
  
Primer
  
Sotmetre a informació pública el projecte de reparcel·lació modificat presentat per Construcciones Monreal Mena, SL, per al desenvolupament del programa d'actuació integrada de la unitat d'execució R-10.
  
Segon
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, i s'hi podran presentar al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb el previ avís a les persones titulars cadastrals al seu domicili fiscal.
  
Tercer
  
L'expedient podrà consultar-se a la Gerència d'Urbanisme, els dies laborals d'11.00 a 14.00 hores.
  
Quart
  
Concloses les anteriors operacions i una vegada emés l'informe tècnic oportú, El Ple de l'Ajuntament podrà aprovar el projecte de reparcel·lació modificat per al desenvolupament del programa d'actuació integrada de la unitat d'execució R-10 del Pla General d'Ibi.»
  
Cosa que es fa pública als efectes del que disposa l'article 69 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4280, del 27-06-2002 (2002/6345)

Ressenya de l'Acord de 11 de març de 2002, de la Comissió Territorial d'Urbanisme, pel qual es declara definitivament aprovada l'Homologació Global modificativa de les normes subsidiàries d'Algorfa.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6345


Data del document
:   11-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Algorfa
    * pla d'urbanisme

Ressenya de l'Acord de 11 de març de 2002, de la Comissió Territorial d'Urbanisme, pel qual es declara definitivament aprovada l'Homologació Global modificativa de les normes subsidiàries d'Algorfa. [2002/6345]
  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la resolució de la Comissió Territorial d'Urbanisme d'Alacant publicada junt amb les normes urbanístiques aprovades en el Butlletí Oficial de la Província d'Alacant número 111, del dia 17 de maig de 2002.
  
Exp. 94/02. Algorfa. Homologació Global modificativa de les normes subsidiàries